钦定古今图书集成/明伦汇编/氏族典/第078卷 > 吴处厚
## 钦定古今图书集成/明伦汇编/氏族典/第078卷 > 吴处厚

按《邵武府志》：“处厚，字伯固，平洒人。博学能诗文。登皇
祐五年进士第，为将作丞。始，蔡确尝从处厚学赋，及
作相，处厚通笺乞怜确，无汲引意。王珪用为大理丞，
王安礼、舒亶相攻，事下大理，处厚知安礼与珪厚，论
亶用官烛为自盗，确密遣达意救亶，处厚不从，确怒，
欲逐之，未果。珪请除处厚馆职，确又沮之。珪为永裕”
山陵使，辟掌笺奏。确代使，出知通州军，又徙知汉阳，
处厚不悦。会得确《游车盖亭》诗，引用郝甑山事，乃笺
释上之云：“讥谤切害，非所宜言。”于是谏官张焘、范祖
禹等连上章乞正确罪，遂责降英州别驾、新州安置。
擢处厚知卫州，士大夫由此畏恶之。未几卒。绍圣四
年，再贬元祐党人，追贬处厚歙州别驾。